SL Uradni list Evropske unije C 405/1

SKUPNA PARLAMENTARNA SKUPŠČINA PARTNERSKEGA SPORAZUMA, PODPISANEGA MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V PONEDELJEK, 19. JUNIJA 2017

(2017/C 405/01)

VSEBINA

Uradna ustanovna seja 2

Seja skupne parlamentarne skupščine 2

Sestava skupne parlamentarne skupščine 2

1. Sprejetje dnevnega reda (AP102.196) 2

2. Sprejetje zapisnika z zadnje seje 32. zasedanja skupne parlamentarne skupščine (UL C 170, 30.5.2017) 2

3. Sporočila sopredsednikov, vključno s sklepi s seje predsedstva z dne 18. junija 2017 2

4. Izjava Nevena Mimice, evropskega komisarja za mednarodno sodelovanje in razvoj 3

5. Razprava z Nevenom Mimico, komisarjem za mednarodno sodelovanje in razvoj – brez seznama govornikov 3

6. Čas za vprašanja Komisiji 3

7. Ukrepi Komisije v zvezi z resolucijami, sprejetimi na 32. zasedanju skupne parlamentarne skupščine 4

8. Migracije: stanje 4

9. Poročilo ekonomskih in socialnih partnerjev 4

ZAPISNIK SEJE V PONEDELJEK, 19. JUNIJA 2017

(Seja se je začela ob 11.00)

Uradna ustanovna seja

Skupščino so nagovorili:

predsednik predstavniškega doma Malte Angelo Farrugia, začasna sopredsednica skupne parlamentarne skupščine Mémounatou Ibrahima, sopredsednik skupne parlamentarne skupščine Louis Michel in predsednica Republike Malte Marie-Louise Coleiro Preca.

(Seja je bila prekinjena ob 12.20 in se je nadaljevala ob 15.18)

SEJO VODI: Louis MICHEL

sopredsednik

Seja skupne parlamentarne skupščine

Sopredsednik je pozdravil vse udeležence.

Sestava skupne parlamentarne skupščine

Sopredsednik je sporočil, da bo seznam članov skupne parlamentarne skupščine, ki so ga posredovali organi držav AKP in Evropski parlament, priložen zapisniku.

1. Sprejetje dnevnega reda (AP102.196)

Govorili so: Abderrahmane Marrakchy (Mavretanija), začasna sopredsednica Mémounatou Ibrahima, sopredsednik Louis Michel, Michael Gahler in Catherine Bearder.

Sklep: glasovanje je načrtovano za sredo, 21. junija 2017, čim bolj zgodaj popoldne, da bi lahko članom omogočili odhod. Sekretariat bo pripravil posodobljen osnutek dnevnega reda in delovni program seje, ki ju bodo predložili skupščini.

2. Sprejetje zapisnika z zadnje seje 32. zasedanja skupne parlamentarne skupščine (UL C 170, 30.5.2017)

Zapisnik je bil sprejet.

3. Sporočila sopredsednikov, vključno s sklepi s seje predsedstva z dne 18. junija 2017

Sopredsednik je poročal o sklepih seje predsedstva z dne 18. junija 2017.

Sprejeti so bili naslednji sklepi:

(a) Stalni odbori bodo pripravili naslednja poročila: Odbor za politične zadeve — odnosi med državami AKP in EU po izteku sporazuma iz Cotonouja: močna parlamentarna razsežnost Odbor za gospodarski razvoj, finance in trgovino — učinek nezakonite trgovine s fitosanitarnimi proizvodi, semeni in drugimi kmetijskimi surovinami na gospodarstvo držav AKP Odbor za socialne zadeve in okolje — socialne in okoljske posledice urbanizacije, zlasti glede dobrega upravljanja z industrijskimi in gospodinjskimi odpadki v državah AKP.

(b) Potrjeno je bilo, da bo 34. seja skupščine potekala med 18. in 20. decembrom 2017 na območju Karibov.

(c) 14. regionalna seja bo potekala med 19. in 21. julijem 2017 v Portu Vili (Vanuatu).

(d) Skupščina bo podala izjavo o podnebnih spremembah.

(e) Prizadevali si bodo, da se prestavi seje med zasedanjem, da bi lahko seje predsedstva potekale v sredo popoldne in seje odborov v četrtek zjutraj in popoldne.

4. Izjava Nevena Mimice, evropskega komisarja za mednarodno sodelovanje in razvoj

Evropski komisar za mednarodno sodelovanje in razvoj Neven Mimica se je v svoji izjavi osredotočil na novo evropsko soglasje o razvoju in na prihodnji vrh Afrika-EU, ki naj bi novembra 2017 potekal v Slonokoščeni obali. Podobno kot Agenda 2030 se tudi novo evropsko soglasje o razvoju osredotoča na pet prioritet: ljudje, planet, blaginja, mir in sodelovanje. Ponovno poudarja, da je osrednji namen razvojne politike EU odpravljanje revščine, in ponovno potrjuje cilj URP/BND v višini 0,7 % do leta 2030. Skupno sporočilo za nov zagon partnerstva med Afriko in EU vsebuje konkretne predloge za časovni načrt za obdobje 2018–2020.

5. Razprava z Nevenom Mimico, komisarjem za mednarodno sodelovanje in razvoj – brez seznama govornikov

Govorili so: Bogdan Brunon Wenta, Norbert Neuser, Halifa Sallah (Gambija), Michael Gahler, Jomo Mfanawemakhosi Dlamini (Svazi), Joseph Owona Kono (Kamerun), María Lidia Senra Rodríguez, Michel Kamano (Gvineja), Cécile Kashetu Kyenge, Sebastian Kopulande (Zambija), Worlea Saywah Dunnah (Liberija), Clifford André (Sejšeli), Maria Heubuch, Hermann Razafindravelo (Madagaskar), Adjedoue Weidou (Čad), Oumouri Mmadi Hassani (Komori) in Ben Abdallah Banda (Gana).

V izmenjavi mnenj so se osredotočili na predlagani evropski načrt za zunanje naložbe in vlogo zasebnega sektorja pri razvoju. Poudarjeno je bilo, da je treba izboljšati poslovno in naložbeno okolje v ciljnih državah, prav tako je treba podpreti industrializacijo v Afriki. Kot dejavnik rasti je bila omenjena tudi vloga znanosti in tehnologije. Pojavilo se je veliko pomislekov v zvezi s povezavo med varnostjo, migracijami in razvojem. Druga vprašanja so bila usmerjena v obstoječe sporazume o ribolovu, vlogo žensk v razvoju in posebne potrebe manjših otokov. Razpravljali so tudi o povezavi med okvirom za obdobje po izteku sporazuma iz Cotonouja in prihodnjim vrhom Afrika-EU.

Komisar Neven Mimica je na vprašanja poslancev odgovarjal po postopku razprave brez seznama govornikov.

6. Čas za vprašanja Komisiji

Na Komisijo je bilo naslovljenih 17 vprašanj.

Komisija je predhodno pisno odgovorila na vprašanja. Komisar Neven Mimica je ustno odgovarjal na dodatna vprašanja v povezavi z naslednjimi izvornimi vprašanji:

vprašanje za ustni odgovor št. 1 o obratih za predelavo rib na Komorih, ki ga je zastavil Oumouri Mmadi Hassani (Komori),

vprašanje za ustni odgovor št. 3 o izvajanju sporazuma o gospodarskem partnerstvu, ki ga je zastavil Norbert Neuser,

vprašanje za ustni odgovor št. 5 o sredstvih, povezanih z migracijsko politiko, ki ga je zastavila Cécile Kashetu Kyenge,

vprašanje za ustni odgovor št. 8 o izvajanju obveznosti Medvladne agencije za razvoj (IGAD), ki ga je zastavila Maria Arena,

vprašanje za ustni odgovor št. 12 o kazalnikih Mednarodnega konzorcija za boj proti kriminalu, povezanemu s prostoživečimi vrstami (ICCWC), ki ga je zastavila Catherine Bearder,

vprašanje za ustni odgovor št. 15 o reproduktivnem zdravju, ki ga je zastavil Enrique Guerrero Salom,

vprašanje za ustni odgovor št. 16 o vlogi naložb zasebnega sektorja v boju proti lakoti in podhranjenosti, ki ga je zastavila Julie Ward,

vprašanje za ustni odgovor št. 17 o pomorski varnosti v regiji Indijskega oceana, ki ga je zastavil Clifford André (Sejšeli).

Avtorji vprašanj št. 6, 9, 10, 11 in 14 niso imeli dodatnih vprašanj.

Avtorji vprašanj št. 2, 4, 7 in 13 niso bili navzoči.

7. Ukrepi Komisije v zvezi z resolucijami, sprejetimi na 32. zasedanju skupne parlamentarne skupščine

Komisar se je skliceval na dokument, ki je vključen v dokumentaciji, o ukrepih, ki sta jih sprejela Komisija in visoka predstavnica Unije za zunanje zadeve in varnostno politiko, glede resolucij, ki jih je decembra 2016 v Nairobiju (Kenija) sprejela skupna parlamentarna skupščina.

8.

Migracije: stanje

Razprava s posebnim odposlancem Visokega komisariata Združenih narodov za begunce (UNHCR) za osrednje Sredozemlje Vincentom Cochetelom

Posebni odposlanec UNHCR za osrednje Sredozemlje Vincent Cochetel je spomnil na razliko med begunci in ekonomskimi migranti. Trenutno je na svetu 67 milijonov prisilno razseljenih ljudi. Na sredozemski poti so bili begunci/migranti, ki so trenutno ujeti v Libiji, v katastrofalnem položaju. Poroča se tudi o obsežnih kršitvah človekovih pravic. Vincent Cochetel je vztrajal, da je treba državam izvora in tranzita zagotoviti prilagojeno pomoč, da se bodo lahko uspešno soočile s posebnimi situacijami. Tudi sodelovanje na vseh ravneh je potrebno za onemogočanje dejavnosti preprodajalcev, do katerega pa doslej še ni prišlo.

Govorili so: Bogdan Brunon Wenta, Cécile Kashetu Kyenge, Mohamed Youssouf Goumaneh (Džibuti), Louis Michel, Musa Hussein Naib (Eritreja), Neoklis Silikiotis, Abadula Gemeda Dago (Etiopija), Bodil Valero, Halifa Sallah (Gambija), Thomazeau Price Cyprien (Haiti), Michael Gahler, Abdikadir Omar Aden (Kenija), Martina Werner, Uladi Mussa (Malavi), Ahamada Soukouna (Mali), Anna Záborská, Amadou Dioffo (Niger), Pedro Silva Pereira, Teresa Jiménez-Becerril Barrio, Dariusz Rosati, Julie Ward, Babiker Mohamed Tom Bakhit (Sudan), Jacob Oulanyah (Uganda), Daniel K. Shumba (Zimbabve), Prim Pujals Nolasco (Dominikanska republika) in Domenico Rosa (Komisija).

Člani so poudarili, da je treba obravnavati temeljne vzroke za migracije, saj je revščina še vedno eden izmed dejavnikov, zaradi katerih prihaja do migracij. Nekateri člani so spomnili, da bi migracije lahko bile koristne za vse, če bi bile dobro upravljane in izvedene v skladu z mednarodnimi obveznostmi. Omenjena je bila razdrobljenost skupnega akcijskega načrta iz Vallette in zastavljena so bila vprašanja o uporabi nujnega skrbniškega sklada EU za Afriko. Izraženi so bili pomisleki glede pogajanj o številih sporazumih pri ponovnih sprejemih in glede poskusa, da bi migracijskim vprašanjem dali prednost pred razvojnimi cilji.

Vincent Cochetel je zaključil razpravo.

9.

Poročilo ekonomskih in socialnih partnerjev

Predstavitev predsednika spremljevalnega odbora AKP in člana Evropskega ekonomsko-socialnega odbora Yvesa Somvilla

Predsednik spremljevalnega odbora AKP in član Evropskega ekonomsko-socialnega odbora Yves Somville je predstavil poročilo o trenutnih in prihodnjih dejavnostih spremljevalnega odbora.

Govoril je: Halifa Sallah (Gambija).

Yves Somville je odgovarjal na zastavljena vprašanja.

(Seja se je končala ob 18.35.)